kardosdrur/scandi-wiki huggingface dataset:
Post Modern Panic Attack

Post Modern Panic Attack er debutalbummet fra den danske rockmusiker Mani Spinx. Det blev udgivet i september 2006. Albummet indeholder et skjult nummer, "The Finer Things".

Trackliste 
 "Fuck" – 1:19
 "Last Night in America" – 4:26
 "Smoke a Flower" – 3:00
 "Dear, Buzz Mqueen" – 2:47
 "Run, Run, Baby. Run, Run" – 3:41
 "Flight 243 Out of Memphis, Tennessee" – 3:41
 "Put Down Ev'rything That You've Got" – 3:22
 "Miss Dev. L. Spinx – 3:07
 "How Do You Want It?" – 4:12
 "Damage is the Devil's Deed – 3:50
 "Juliette" – 2:40
 "No Peace" – 4:58
 "Goodnight to the World" – 3:49

Eksterne henvisninger 
 Anmeldelse på GAFFA 

Album fra 2006
Mani Spinx-album
Poulstrup

Poulstrup er en landsby i Vendsyssel med , beliggende i Vrejlev Sogn. Landsbyen er mest kendt for Vrejlev kloster, der ligger nogle få hundrede meter udenfor byen. Poulstrup er den sydligste by i Hjørring Kommune og hører til Region Nordjylland.
 
Poulstrup har tidligere haft en karosserifabrik, et ducolakeri, en karetmager, flere smede, bibliotek, flere skræddere, flere gartnerier, flere bagere og købmænd, brugs, en tøjbutik osv. I dag er der et autoværksted, et VVS firma, en elektriker og en en frisør, samt et meget rigt foreningsliv. Skolen i Poulstrup hedder Poulstrup Friskole og Børnehus, og den tilbyder vuggestue, børnehave, skole og sfo. Bag skolen, ligger Vrejlev-Hæstrup hallen, der hvert år afholder halbal. I 2006 tilbyggede hallen et motioncenter.

Poulstrups historie 
Poulstrup opstod omkring Vendsyssels første andelsmejeri, Alfaholm, der startede i 1896. Der kom hurtigt mange servicevirksomheder til byen, som efterhånden blev selvforsynende. På et tidspunkt har der været op til 30 forretninger og institutioner.
Der blev også dannet mange foreninger, hvorfor man byggede byens forsamlingshus.
I løbet af de sidste 50 år er næsten alle forretninger fra dengang forsvundet fra byen – ganske som det er sket i de fleste andre landsbyer i Danmark.
De sidste virksomheder tilbage i byen er et par håndværksvirksomheder, en autoforhandler og en frisørsalon. Desuden er der skole, børnehave, vuggestue, spejderhus, idrætsforening, rideklub med ridebaner og ridehal, aktivitetshus for pensionister og efterlønnere, idrætshal, motionscenter, fodboldbaner, multibane, beachvolleybane, lokalhistorisk arkiv, Hjørring kommune har en kommunal institution på det tidligere plejehjem Poulstruplund, MC-klub (Kloster MC), Vrå MC og Poulstrup Ørredfiskeri.

Vrejlev-Hæstrup skole blev nedlagt af Hjørring Kommune, med udgangen af skoleåret 2014/15.
Poulstrup Friskole og Børnehus blev oprettet i efteråret 2014.

Børnenes Jord

Da Poulstrups husflidsforening blev nedlagt i 1970, købte man en centralt beliggende grund, som man forærede til byens børn. Grunden kom til at hedde ”Ministrup” og fungerer i dag som børnenes legeplads. ”Børnenes Jord”, som Ministrup også kaldes, ledes af en forældregruppe, der hvert år i juni måned arrangerer en fødselsdagsfest. I 2006 blev Poulstrup kåret som Årets børneby i hele Nordjyllands Amt.

Hallen

I 1989 tog nogle af borgerne initiativ til at opføre en idrætshal og samlede 1,4 mio. kr. ind til formålet. Hallen drives ved frivillig arbejdskraft. I september 2006 udvidede man hallen med et motionscenter.

Købmanden
 
Borgerne er ejere af byens købmandsbutik, men mangler i øjeblikket en købmand, efter den tidligere købmand lukkede i december 2012 - på trods af en omsætning på 7 millioner kroner.

Eksterne kilder/henvisninger 
 

 poulstrup.net

Byer i Hjørring Kommune
Kandis (band)

Kandis er et dansk danseband, der består af forsanger og guitarist Johnny Hansen, keyboardspiller Jens Erik Jensen, bassist Jørgen Hein Jørgensen, trommeslager Frank Thøgersen og guitarist Mads Hyldahl. Kandis spillede første gang den 4. januar 1989 til et enkebal på Hotel Phønix i Thisted, og i 1993 kom deres gennembrud med nummeret "En lille ring af guld", som lå på dansktoppen i 33 uger. Kandis har solgt over 1,5 millioner album. I 2022 opnåede Kandis rekorden for flest guld- og platinplader i Danmark, med 55 stk.

Kandis har siden begyndelsen spillet hovedsageligt dansktop-musik, inspireret af det svenske danseband Vikingarna. Senere i karrieren inkorporerede Kandis country-poprock, og siden 2008 også den tyske schlager-stil.

Både Kandis 8 (2000) og Kandis 9 (2002) vandt prisen for Årets Dansktop Udgivelse ved Danish Music Awards.

I 2005 medvirkede gruppen i Dansk Melodi Grand Prix 2005 med sangen "Lonnie fra Berlin".

I 2021 udkom filmen Kandis for Livet, der omhandler gruppens fans. Filmen portrætterer nogle fans, der finder trøst og mening med livet i gruppens musik.

Diskografi

Studiealbummer 
 1990: Kandis 1 (oprindeligt udgivet som Hvilke herlige dage)
 1991: Kandis 2 (oprindelig udgivet som Dansen går)
 1992: Kandis 3
 1993: Kandis 4
 1995: Kandis 5
 1996: Kandis 6
 1998: Kandis 7
 1999: Nu ved jeg julemanden er på vej
 2000: Kandis 8
 2002: Kandis 9
 2003: Kandis 10
 2005: Kandis 11
 2008: Kandis 12
 2009: Kandis 13
 2010: De bedste julehilsner
 2011: Kandis 14
 2012: Kandis No. 15
 2014: Kandis 16
 2016: Liebesgrüsse aus Dänemark (tysksproget album)
 2016: Kandis 17
 2018: Kandis 18
 2019: Kandis 19: Latest & Greatest
 2020: Kandis 20
 2021: Kandis 21

Opsamlingsalbummer 
 1997: Gold
 1998: Det bedste 1990-93
 1999: De største af de første
 2001: Våre favoritter (norsk opsamling)
 2003: Gennem tiderne (bokssæt opsamling: Dansepladen, De stille, Vores versioner, Vores egne)
 2007: Gold 2 2009: Kandis (bokssæt med Kandis 1–10)
 2017: Mindernes café – de store og de små 2019: Jubilæum: 30 år 1989–2019 Livealbummer 
 2004: Kandis Live (CD/DVD)
 2009: Kandis Live 2 – 20 års jubilæumsshow (CD/DVD)
 2013: Kandis 25 år (CD/DVD)
 2020: Kandis Lørdagsbal (CD/DVD)

 Øvrige albummer 
 2013: Sommerdansen 2013 2014: Sommerdansen 2 2015: Sommerdansen 3 2016: Sommerdansen 4 2017: Sommerdansen 5 2018: Sommerdansen 6''

Referencer

Eksterne henvisninger 
 Kandis' hjemmeside
 

 
Deltagere ved Dansk Melodi Grand Prix 2005
Musikgrupper fra 1990
Johnny Hansen (musiker)

Johnny Dahlgaard Hansen (født 25. juli 1965) er en dansk forsanger og guitarist i det danske dansktop-band Kandis. Kandis har solgt over 1,5 millioner album.

Som 18-årig blev Johnny Hansen medlem af bandet Airport, der blev opløst i 1988. Herefter gik han sammen med en af sine venner, og dannede duoen Jens Erik og Torben, senere kom Jørgen Hein med i bandet som bassist, og dermed blev Kandis dannet i 1989.

Han deltog i Dansk Melodi Grand Prix 2001 med sangen "Lidt efter lidt".

Privatliv 
Johnny Hansen er søn af Bjørn og Gerda Hansen. Faren Bjørn Hansen er forsanger i bandet Bjørn & Okay. Johnny Hansen er oprindeligt uddannet elektriker og el-installatør. Han har to døtre født i 1992 og 1996 som han fik med nu afdøde Helle Bekhøj, som er begravet i Hurup kirke. Johnny Hansen bor i Hurup Thy. I juni 2014 blev han gift med Gitte Mortensen, som han mødte under en Kandis-koncert i 2009. I 2012 fik parrets deres første søn.

Diskografi 
 Kun for sjov (med Bjørn Hansen, 1994)
 Gode ben (med Bjørn Hansen, 1997)
 Godmorgen verden (1999) (Danmark, #10)
 Lidt efter lidt (2001)
 Mit ferieparadis (2006)
 Songs from My Heart (2013)
 My Favorite Country Songs (2015)
 My Favorite Country Songs 2 (2016)
 Country (Live) (CD/DVD, 2017)

Kilder

Eksterne henvisninger 
 

Guitarister fra Danmark
Sangere fra Danmark
Deltagere ved Dansk Melodi Grand Prix 2001
Kandis
Personer fra Thy
Angela Gossow

Angela Nathalie Gossow (også kendt som Gossow) (født 5. november 1974) er en dødsmetalvokalist fra Köln i Tyskland. Hun var vokalist i det svenske melodiske dødsmetalband Arch Enemy fra 2000 til 2014 før hun blev erstattet af canadiske Alissa White-Gluz. Nogle af hendes forrige bands inkluderer Asmodina og Mistress. Hun er en af de få kvindelige metalsangere, der bruger deathgrowl som sangstil. Hun får sine inspirationer fra musikere som Jeff Walker, David Vincent, Chuck Billy, John Tardy, og Chuck Schuldiner.

Diskografi

Arch Enemy 
 Wages of Sin (2001)
 Burning Angel (2002, EP)
 Anthems of Rebellion (2003)
 Doomsday Machine (2005)
 Rise of the Tyrant (2007)

Referencer

Eksterne henvisninger 

 

Sangere fra Tyskland
Tilbage til fremtiden III

Tilbage til fremtiden III (originaltitel: Back to the Future Part III) er en science fiction/westernfilm fra 1990. Det er den sidste film i trilogien.

Handling 

Doc er rejst til 1885, i det vilde vesten. Marty har fået et brev af ham, men det varer ikke længe før Marty finder ud af, at Doc vil blive skudt i ryggen af Tannen (Gale Hund).

Nu må Marty rejse tilbage i tiden, for at redde sin ven Doc, men det er ikke altid let at komme fra fremtiden. Inden Marty ved af det, er han indblandet i en dyst mod den onde Tannen.

Se også
Tilbage til fremtiden

Eksterne henvisninger
 

Amerikanske film fra 1990
Science fiction-film fra USA
Film med tidsrejser
Film instrueret af Robert Zemeckis
Westernfilm fra USA
Masai (album)

Masai er et album af Lars Lilholt Bands album nummer 12, der blev udgivet den 14. marts 1997.

Inden albummet var udgivet, var der forudbestilt 30.000 eksemplarer.

Spor 
Cafe Måneskin
Gudenåen 2#
Mikkel Han Var Død
Gør Hvad Dit Hjerte Fortæller Dig
Kejserens Hukommelse
Dalai Lama
Hvor Går Vi Hen Når Vi Går
Jesus, Muhammed, og Buddha
Peter Masai
Kun Med Hjertet Kan Man Se
De Røde Sko
Med et lille barn i sin hånd

Musikere 
Lars Lilholt (Sang, Guitar, Violin, Slangeskindsviolin, Drejelire, Skalmeje)
Tine Lilholt (Tværfløjte, Akai Midiblæser, Overton Tinfløjter, Bambusfløjte, kor, Elektrisk Sækkepibe)
Kristian Lilholt (Keyboard, kor, akustisk Guitar, Mandolin)
Klaus Thrane (Trommer, Percussion)
Tom Bilde (bas, Banjo, Bouzuki, Kor, Mandolin)
Gert Vincent (Elektrisk og Akustisk Guitar, Kor)

Gæstemusikere 
Erik Larsen (Trombone)
Jens Larsen (Trompet)
Mogens Hyttel (Klarinet, saxofon)
Jakob Mygind (Tenorsaxofon)
Jens Rugsted (Guitar)

Referencer 

Album fra 1997
Lars Lilholt Band-album
Daniel Erlandsson

Daniel (John) Erlandsson (født 22. maj 1976 i Malmø, Sverige) er trommeslager i det svenske melodisk dødsmetal-band Arch Enemy.

Noget af hans tidligste arbejde inkluderer In Flames' EP Subterranean hvor han spillede trommer. Han har også spillet i andre bands som Eucharist, Liers in Wait, Diabolique, Armageddon (Sammen med Christopher Amott fra Arch Enemy) og The End.

Daniels ældre bror Adrian Erlandsson var tidligere trommeslager for At the Gates og Cradle of Filth. De voksede begge to op sammen i Sverige og begyndte at spille trommer i en meget ung alder. Daniel skriver på Arch Enemys hjemmeside: "Vi voksede op sammen og plejede at jamme på et lille trommesæt i vores forældres kælder, han begyndte først og jeg fulgte efter nogen år senere. Han har været en stor indflydelse gennem årene og var det ikke for ham havde jeg formentlig ikke spillet i dag." Han blev også inspireret af musikere som Bill Cobham, Vinny Appice, Dave Lombardo og Scott Travis.

Eksterne henvisninger 

 Arch Enemy – officiel website
 

Heavy metal-musikere fra Sverige
Trommeslagere fra Sverige
Personer fra Malmø
Haute couture

Haute couture er fransk og betyder direkte oversat 'høj syning'.
Begrebet dækker over den højere skrædderkunst og fremstillingen af unikke styles og tøj syet efter personlige mål og tilrettet kroppen.

Historie 
Haute couture begyndte i Frankrig i napoleonstiden i begyndelsen af 19. årh.

I 1858 begyndte englænderen Charles Frederick Worth i Paris at producere kollektioner ud fra egne ideer og forevise dem for potentielle kunder. Ideen blev en stor succes.
Herefter begyndte designere at præge moden, og Charles Frederick Worth betragtes i dag som faderen til moderne haute couture.

Teknik 
I haute couture er målet perfektion.
Synlige sømme er ikke ønskelige, og skrædderen søger at skjule sømmene.
Ved anvendelse af symaskine er det svært at skjule sømmene, og meget bliver derfor syet i hånden. Både udvendigt, men også indvendigt i foret: skjulte sømme og håndsyet finish i lynlåse, oplægninger mm. 

Først bliver der fremstillet en syprøve i lærred eller musselin, der draperer godt.
Prøven tilpasses til kunden, så det bliver nøjagtigt i det rigtige stof.
De fleste mennesker er usymmetriske, og det bliver der korrigeret for under syprøven.

Med den færdige syprøve som udgangspunkt fremstilles tøjet af det rigtige materiale. Da omkostninger til måltagning, tilpasninger og syning hurtigt bliver høje, spares der sjældent penge på materialerne. Haute couture bunder desuden i allerfineste kvalitet ned til mindste søm, så alle sømme skal skjules, hvorimod couture alene tillader få synlige sting og ikke kræver håndarbejdet.

Haute couture-huse 
Haute couture er beskyttet. For at producere 'Haute Couture' skal modehuset opfylde en række krav:

 Være medlem af Chambre Syndicale De La Couture
 Producere to kollektioner om året
 Fremvise 50 nye modeller i hver kollektion
 Have mindst 20 teknikere på fuld tid på atelier eller værksted
 Oplægninger skal have usynlige håndsting
 Perler håndsyes på med handsker
 Blonder stoses sammen i hånden

I 1946 var der 106 haute couture-huse.
I dag er der ti:

 Coco Chanel (etableret 1915)
 Pierre Balmain (etableret 1945)
 Christian Dior (etableret 1946)
 Hubert de Givenchy (etableret 1952)
 Louis Féraud (etableret in 1955)
 Yves Saint Laurent (etableret 1962-2002)
 Jean-Louis Scherrer (etableret 1962)
 Emanuel Ungaro (etableret 1965)
 Jean Paul Gaultier (etableret 1976)
 Christian Lacroix (etableret 1987)

Eksterne kilder/henvisninger 

 visc.dk/ordforklaring 

Syning
Dresscode
Kandis

Kandis har flere betydninger:

Kandis (sukker) – et sukkerprodukt
Kandis (band) – et dansk band
Kandis (nisse) – en fiktiv figur fra tv-julekalenderen Alletiders Jul
Icosapentaensyre

Icosapentaensyre (også EPA efter det engelske navn eicosapentaenoic acid) er en omega-3-fedtsyre, som menes at have en gavnlig indflydelse på menneskers helbred. Det er en carboxylsyre med en fedtsyrekæde bestående af 20 kulstofatomer og fem dobbeltbindinger. Den første dobbeltbinding sidder på kulstof nummer tre fra omegaenden.

EPA er en flerumættet fedtsyre, ud fra hvilken der syntetiseres prostaglandin-3 (forhindrer blodpladeaggregering), thromboxan-3 og leukotriener. Den fås gennem kosten ved at spise fiskeolie eller fede fisk som laks, sild, makrel og sardiner. EPA findes også i brystmælk.

EPA findes i få ikke-animalske produkter, f.eks. spirulina og mikroalger. EPA findes normalt ikke i højere plantearter, men er dog fundet i spormængder i planter af Portulak-familien.

Forskning tyder på at EPA alene eller sammen med andre omega-3-fedtsyrer har gavnlig indfyldelse på helbredet. En af disse effekter er dens evne til at mindske inflammation.

EPA og dens metabolitter yder indflydelse på kroppen primært ved vekselvirkninger med arakidonsyres metabolitter.

Kilder

Se også 
 Docosahexaensyre
 Essentielt næringsstof

Fedtsyrer
Metabolisme
EPA

Forkortelsen EPA kan have flere betydninger:
 EPA er en forkortelse for en en omega-3-fedtsyre der hedder Icosapentaensyre
 EPA-aftalerne er EUs betegnelse for Økonomiske partnerskabsaftaler med Afrika (Economic Partnership Agreements), men den engelske forkortelse bruges også på dansk.
 Environmental Protection Agency, den amerikanske forbundsregerings miljøbeskyttelsesagentur
 EPA (varehuskæde) − en tidligere svensk varehuskæde
Christine Guldbrandsen

Christine Guldbrandsen (født 19. marts 1985 i Bergen, Norge) er en norsk sanger. Hun var Norges repræsentant i Eurovision Song Contest 2006 med sangen Alvedansen, lavet sammen med Kjetil Fluge og Atle Halstensen.

Eurovision Song Contest 2006 
Christine Guldbrandsen vandt i det norske melodi grand prix i Oslo Spektrum med sangen Alvedansen, som handler om elverfolk. Efter dette gik hun videre til finalen i Eurovision Song Contest i Athen, Grækenland. Hun var spået til en topplacering, men hun endte med en 14. plads ud af 24 sange.

Christine Guldbrandsen har udgivet 3 Albums

Eksterne henvisninger 
 Officiel Hjemmeside 
 Hør musik clip fra Christine Guldbrandsen
 Hør Alvedansen

Referencer 

Sangere fra Norge
Deltagere ved Eurovision Song Contest 2006
Norges Eurovision Song Contest-deltagere
Personer fra Bergen
High School Musical Soundtrack

High School Musical er soundtracket af Disney Channel Original Movie, High School Musical, den blev udgivet d. 10. januar 2006 og blev det mest solgte album det år. En uge efter soundtracket blev udgivet var der blevet solgt 6,469 kopier og det blev nr. 1 på USA's bedste album liste (The Billboard 200,U.S.) i starten af marts. Den blev nummer 1 igen i slutningen af marts. 

Soundtracket blev også nummer 1 både på iTunes mest solgte album liste (the iTunes Best Selling Albums) og Amazon.com's top sælgere for musik liste (Amazon.com's Top Sellers for Music). Fem sange fra soundtracket kom med i iTunes "De 10 mest solgte sange" liste (iTunes Top 10 Best Selling Songs).

En speciel 2-disk CD blev udgivet af Walt Disney Records d. 23. maj 2006. I den ene disk er alle High School Musical sangene med og i den anden er alle High School Musical Sangene i karaoke version.

Numre 

"Start of Something New" (Gabriella & Troy) – 3:16
"Get'cha Head in the Game" (Troy og basketball spillerne) – 2:27
"What I've Been Looking For" (Sharpay & Ryan) – 2:03
"What I've Been Looking For (Reprise)" (Gabriella & Troy) – 1:19
"Stick to the Status Quo" (Alle fra High School Musical udover Taylor, Troy, Gabriella) – 4:28
"When There Was Me and You" (Gabriella) – 3:00
"Bop to the Top" (Sharpay & Ryan) – 1:47
"Breaking Free" (Gabriella & Troy) – 3:29
"We're All in this Together" (Alle fra High School Musical) – 3:51
"I Can't Take My Eyes Off of You" (Gabriella , Troy, Sharpay, & Ryan) – 2:51     
"Get'cha Head in the Game (Pop Version)" (Troy og basketball spillerne) – 2:43
"Start of Something New (Melodi) [*]" – 3:31   
"Breaking Free (Melodi) [*]" – 3:42 

Soundtracks
Album fra 2006
Soundtrack
Eddy Mazzoleni

Eddy Mazzoleni (født 29. juli 1973 i Bergamo) er en italiensk tidligere cykelrytter.

Mazzoleni startede sin professionelle karriere i 1996 på holdet Saeco. I 2000 cyklede han for Polti, de næste to år for Tacconi-Vini Caldirola, og i 2003-2004 igen for Saeco. I 2005 var han på Lampre-Caffita, og i 2006 cyklede han for T-Mobile Team. Første del af 2007-sæsonen cyklede han for Astana Team. 16. juli bestemte han sig for at sige op efter at have været suspenderet fra holdet efter en dopingsag.

Mazzoleni har deltaget fire gange i Tour de France, men han har ikke vundet nogen etaper. Den bedste sammenlagte plads er fra 2005 hvor han kom på en 13. plads.

Resultater 
 1999 Tredjeplads i Lombardiet Rundt
 2000 Sejr på 3. etape i Tour de Romandie
 2000 Sejr på 6. etape i Tour de Suisse
 2007 Tredjeplads sammenlagt i Giro d'Italia

Eksterne henvisninger 

Mandlige cykelryttere fra Italien
Janum Kjøt

Janum Kjøt ved Brovst i Han Herred er en af Jyllands største vandreblokke, bragt hertil fra Norge i seneste istid. 

Stenen består af gnejs og granit og er næsten 7 meter lang og 4 meter bred, mens største højde er 3,5 meter. Vægten anslås til mellem 200 og 250 tons.

Ser man godt efter på Janum Kjøt, finder man pude-korallav (Stereocaulon evolutum), som i Norge og Sverige er meget almindelig bevoksning på klipper, men kun findes få steder i Danmark.

Eksterne henvisninger 

 Janum Kjøt  på PDFnet

Vandreblokke i Danmark
Jammerbugt Kommunes geografi
Bodomsøen

Bodomsøen (finsk: Bodominjärvi, svensk: Bodom träsk) er en sø i Finland, ikke så langt vest for Helsinki i nærheden af Espoo. Søen er ca. 3 km lang og en km bred.

Søen er kendt for tre mord der fandt sted om natten d. 4. juni 1960. Fire teenagere (to drenge og to piger) blev angrebet på mystisk vis i deres telt mens de sov. Tre døde, mens en overlevede. Den overlevende, Nils Gustafsson, blev i juni 2005 anklaget for at have myrdet sine venner. I oktober samme år blev han frikendt og alle anklager blev frafaldet.

Det finske dødsmetal band Children of Bodom tog navn efter disse mord.

Søer i Finland
Lebesby

Lebesby kommune (nordsamisk: Davvesiidda gielda) ligger i Troms og Finnmark fylke i Norge. Den grænser i nordvest til Nordkap, i nordøst til Gamvik, i øst og syd til Tana og i vest til Porsanger. Kommunen består af Veidnesklubben, Lebesby, Kunes, Dyfjord, Nordmannset og Kjøllefjord.
Kommunen må betraktes som en fraflytningskommune. Kommunen har haft en netto udflytning på omkring 300 personer siden 1998.

Tusenårssted 
Kommunens tusenårssted er Kunes. Kunes er udpeget til et af fem kreative centre i fylket.

Kunes, som ligger ca. 120 km fra kommunecentret Kjøllefjord, var også med i kampen om at blive Finnmark fylkes tusenårssted, men endte til slut på andenpladsen.

Referencer

Eksterne henvisninger 

 Kultur i Lebesby på kort fra Kulturnett.no

Kommuner i Finnmark
Kommuner i Troms og Finnmark
Loppa

Loppa kommune (nordsamisk: Láhpi gielda) ligger i Troms og Finnmark fylke i Norge. Den grænser til Hasvik i nord, Alta i øst og syd, og Kvænangen i syd. Kommunen består af Øksfjord, Bergsfjord, Nuvsvåg, Langfjordhamn, Sør-Tverrfjord, Sandland, øen Loppa og Skavnakk.

Administrationscenteret ligger i Øksfjord.

Kendte loppværinger 
 Hans E. Kinck (1865-1926), forfatter
 Harald Nicolai Samuelsberg, fisker, politiker, stortingsmand († 1986) 
 Kai Kiil (1947-), musiker

Referencer

Eksterne henvisninger 

 Kultur i Loppa på kort fra Kulturnett.no

 
Kommuner i Troms og Finnmark
Kommuner i Finnmark
Heartbeat (roman)

Heartbeat (på dansk: Hjertebanken) er en bog fra 1991, skrevet af Danielle Steel. Den blev udgivet på dansk i 1993, samme år som filmen af samme navn udkom med Polly Draper og John Ritter i hovedrollerne.

Handling 

Hearbeat handler om Adrian og Bill, der tilfældigt møder hinanden i et supermarked. Adrians mand har forladt hende og hun fortæller sent Bill hvorfor. 

Litteratur i 1991
Romaner fra USA
Heartbeat

Heartbeat har flere betydninger:

 Heartbeat (roman) – roman af Danielle Steel
 Heartbeat, originaltitlen til den engelske tv-serie Små og store synder
 Heartbeat (Curtis Mayfield-album) - et musikalbum med Curtis Mayfield fra 1979
Supreme (wrestler)

Supreme er en amerikansk fribryder der blev kendt igennem XPW.

Biografi 
Før XPW havde Supreme wrestlet for adskillige små forbund, under navnet Lester. I XPW fik han sit store gennembrud og vandt XPW King of the Deathmatch titlen flere gange. Han fejdede ofte med The Messiah, og især Black Army. I 2001 blev han offer for en voldsom wrestling ulykke, da der blev sat ild til ham og stuntet slet ikke gik som planlagt. Supreme var ude i lang tid, men vendte tilbage mere populær end nogensinde før. Han fejdede med Vic Grimes og besejrede ham i en Exploding Ring Death Match. I 2002 indledte han en legendarisk fejde med Hardcore Homo Angel – en fejde som resulterede i en række ekstremt blodige kampe, som næsten altid endte med at Supreme smed Angel ned fra noget meget højt. Da XPW lukkede forsvandt Supreme mere eller mindre fra spotlyset igen. Han har ofte mødt megen kritik for elendige evner i ringen, og for at overskygge denne mangel på tekniske evner ved at lave hardcore kampe.

Privat 
Supreme er onkel til wrestleren Kaos. 

Wrestlere fra USA
Tjek fødsels- og dødsår